techiaith/cofnodycynulliad_en-cy huggingface dataset:
English: One of my political values is democracy, and democracy is quite important, so I'm not going to change any legislation or support any change to the legislation to enable unelected groups to have a role in how we scrutinise or govern our country. I'm not willing to do so. But could I just say this? Your leader, actually, was quoting from a lecture that I gave a few months ago - perhaps I'll circulate it to the committee to read the lecture. Adam, of course, said it was a criticism, that my words were a criticism of Welsh Government. He was wrong. He hadn't read the lecture as a whole and he wasn't there at the time. What it was was a summary of the potential of the voluntary sector, as part of a democratic society, to take a more important part in our democratic society. I think the idea of a democratic society is one that is extremely important, and I have been talking constantly over the last few months about active citizenship and other matters, and I think that is very, very important. But, when it comes to political decisions and political scrutiny, I think that has to happen in a democratic way and with democratic accountability.
Welsh: Un o'm gwerthoedd gwleidyddol i yw democratiaeth, ac rydw i'n credu bod democratiaeth yn eithaf pwysig, so nid wyf i'n mynd i newid unrhyw ddeddfwriaeth na chefnogi newid i unrhyw ddeddfwriaeth i alluogi grwpiau anetholedig i gael rôl yn sut rydym ni'n craffu neu'n llywodraethu ein gwlad. Nid wyf i'n fodlon gwneud hynny. Ond a gaf i ddweud hyn: roedd eich arweinydd chi, actually, yn cwoto o ddarlith a roddais i, rai misoedd yn ôl - efallai fe wna i ei chylchredeg hi i'r pwyllgor i bawb cael darllen y ddarlith? Fe wnaeth Adam, wrth gwrs, ddweud bod y geiriau yn feirniadaeth o Lywodraeth Cymru. Roedd e'n rong. Nid oedd e wedi darllen y ddarlith yn ei chyfanrwydd, ac nid oedd e yno ar y pryd. Beth oedd hi oedd crynodeb o botensial y sector gwirfoddol, fel rhan o gymdeithas ddemocrataidd, i gymryd rhan fwy pwysig yn ein cymdeithas ddemocrataidd ni. Rydw i'n credu bod y syniad o gymdeithas ddemocrataidd yn un sy'n hynod o bwysig, ac rydw i wedi bod yn siarad yn gyson dros y misoedd diwethaf amboutu active citizenship a phethau eraill, ac rydw i'n credu bod hynny'n hynod, hynod o bwysig. Ond, pan fydd hi'n dod i benderfyniadau gwleidyddol, craffu gwleidyddol, rydw i'n credu bod rhaid i hynny ddigwydd mewn ffordd ddemocrataidd a gydag atebolrwydd democrataidd.
English: Okay. The last question from me is about the fact that the future generations commissioner has said that there is an exception to the legislation, where that role can give advice to the public services boards but cannot monitor and assess what's happening. Do you think that the change in legislation is strong enough in this area - if not in the last question - to allow the commissioner to look at that? It's something that I would certainly welcome, because it would, perhaps, give a different scope or a different take on what's happening locally, because that function does have expertise in the area.
Welsh: Ocê. Y cwestiwn olaf gen i yw bod y comisiynydd llesiant wedi dweud bod yna eithriad yn y ddeddfwriaeth, sef bod y rôl hynny yn gallu rhoi cyngor i fyrddau gwasanaethau cyhoeddus ond ddim yn gallu monitro a ddim yn gallu asesu'r hyn sydd yn digwydd. A ydych chi'n credu bod y newid deddfwriaeth yn ddigon cryf yn yr ardal yma - os nad yn y cwestiwn diwethaf - i ganiatáu i'r comisiynydd edrych ar hynny? Byddai'n rhywbeth y byddwn i'n ei groesawu, o leiaf, oherwydd byddai, efallai, yn rhoi sgôp gwahanol neu take gwahanol ar yr hyn sydd yn digwydd yn lleol, gan fod gan y swydd hynny arbenigedd yn y maes.
English: I don't think the legislation prevents her from doing that. Perhaps that role isn't described in the legislation, but, as I've just said, really, I don't see that the legislation stops her from doing what she considers to be important to fulfil her vision.
Welsh: Nid wyf i'n credu bod y ddeddfwriaeth yn ei rhwystro hi rhag gwneud hynny. Efallai nad yw'r rôl yn cael ei ddisgrifio yn y ddeddfwriaeth, ond, fel rydwyf i newydd ddweud, actually, nid wyf i'n gweld bod y ddeddfwriaeth yn stopio hi rhag gwneud beth mae hi'n meddwl sydd yn bwysig i gwblhau ei gweledigaeth hi.
English: But if it was in the legislation, certainly that would make it more robust.
Welsh: Ond pe bai hynny yn y ddeddfwriaeth, yn sicr byddai hynny'n ei wneud e'n rhywbeth mwy cadarn.
English: I'm not sure about that. Are we only doing what legislation requires us to do?
Welsh: Wel, nid wyf i'n siŵr am hynny. A ydym ni ddim ond yn gwneud beth mae deddfwriaeth yn mynnu ein bod ni'n gwneud?
English: Well, it provides a basis -
Welsh: Wel, mae'n rhoi sail -
English: It provides a basis, but from my recollection - and you were part of the discussions on this Bill - to me - . You were an Assembly Member at the time.
Welsh: Mae'n rhoi sail, ond, rydw i'n credu, o fy nghof i - ac roeddech chi yn rhan o drafodaethau ar y mesur yma - i fi - . Roeddech chi'n Aelod Cynulliad ar y pryd.
English: Well, no, what I'm saying is that things can change. Of course, we agreed on the legislation, but we can look back and say, 'Well, actually, maybe we should change how things happen', sometimes.
Welsh: Wel, na, beth rydw i'n ei ddweud yw bod pethau'n gallu newid. Wrth gwrs, gwnaethom ni gytuno i'r ddeddfwriaeth, ond nid yw e'n - . Rydym ni'n gallu edrych yn ôl a dweud, 'Wel, actually, efallai y dylwn ni newid sut mae pethau'n digwydd' weithiau.
English: And I have said on many an occasion since I've been a Member here that there is a place for post-legislative scrutiny, and I have supported and written committee reports saying that we should look back on legislation after, say, five years and how it is implemented at a grass-roots level. I don't see that as a problem for anything, and it should be a role for the Assembly, for the Senedd, to look back at legislation and see how it is being implemented. I don't have a problem with that, but, to answer your question, I don't think that the legislation as it stands prevents the Commissioner from doing the work that you're suggesting that she can do.
Welsh: Ac rydw i wedi dweud sawl gwaith ers i mi fod yn Aelod fan hyn bod yna le i post-legislative scrutiny, ac rydw i wedi cefnogi ac rydw i wedi ysgrifennu adroddiadau pwyllgorau yn dweud y dylem ni edrych yn ôl ar ddeddfwriaeth ar ôl, dywedwch, pum mlynedd, a gweld sut mae'n cael ei gweithredu ar lawr gwlad. Nid wyf yn gweld hynny'n broblem i unrhyw beth, a dylai fod yn rôl i'r Cynulliad, i'r Senedd, i edrych yn ôl ar ddeddfwriaeth a gweld sut mae'n cael ei gweithredu. Nid oes gen i ddim problem gyda hynny, ond, i ateb eich cwestiwn, nid wyf i'n credu bod y ddeddfwriaeth fel mae hi yn rhwystro'r Comisiynydd rhag gwneud y gwaith rydych chi'n awgrymu y mae hi'n gallu ei wneud.
English: Good morning. Welcome to this meeting of the Finance Committee at the National Assembly this morning. Could I note that headsets are available for interpretation? You can have the interpretation on channel 1 and you can have amplification on channel 0. Could I also remind Members to turn off any electronic devices, or put them on mute? And can I ask Members whether they have any interests to declare? No. Thank you very much. We've had apologies from Steffan Lewis, David Rees and Neil Hamilton, and Helen Mary Jones is joining us this morning on behalf of Plaid Cymru.
Welsh: Bore da. Croeso i chi i gyfarfod Pwyllgor Cyllid y Cynulliad Cenedlaethol y bore yma. A gaf i nodi bod clustffonau ar gael ar gyfer offer cyfieithu? Gallwch chi gael y cyfieithiad ar sianel 1, a gallwch chi amrywio lefel y sain ar sianel 0. A gaf fi hefyd atgoffa Aelodau i ddiffodd y sain ar unrhyw ddyfeisiadau electronig sydd gennych chi? A gaf i ofyn, hefyd, i Aelodau a oes ganddyn nhw unrhyw fuddiannau i'w datgan? Na. Diolch yn fawr. Rŷm ni wedi cael ymddiheuriadau oddi wrth Steffan Lewis, David Rees a Neil Hamilton, ac mae Helen Mary Jones yn ymuno â ni bore yma ar ran Plaid Cymru.
English: We'll move on, therefore, to the second item, which is the papers to note. Could I invite Members to agree on the minutes of the meeting held on 11 October? Is everyone content with that? Yes. Thank you very much.
Welsh: Mi symudwn ni, felly, at yr ail eitem, sef papurau i'w nodi. A gaf i wahodd Aelodau i gytuno ar gofnodion y cyfarfod a gynhaliwyd ar 11 Hydref? Pawb yn hapus â hynny? Ydych. Diolch yn fawr.
English: The next item, therefore, is the evidence session this morning on the Welsh Government's draft budget, and could I welcome Dr Edward Jones and Dr Helen Rogers from Bangor University? Welcome to both of you. We will start immediately with the questions, and I will start, if I may, by asking you to explain your role in independently scrutinising the Welsh Government's tax forecasts.
Welsh: Yr eitem nesaf, felly, yw'r sesiwn dystiolaeth y bore yma ar gyllideb ddrafft Llywodraeth Cymru, ac a gaf i groesawu Dr Edward Jones a Dr Helen Rogers o Brifysgol Bangor? Croeso i chi atom ni. Mi gychwynnwn ni'n syth gyda'r cwestiynau, ac mi gychwynnaf i, os caf i, drwy ofyn i chi efallai a allech chi esbonio eich rôl chi yn craffu yn annibynnol ar ragolygon treth Llywodraeth Cymru.
English: Has the role changed from last year to this year?
Welsh: A ydy'r rôl wedi newid o'r llynedd i eleni?
English: How, then, do you feed the work that you do into the Government?
Welsh: Sut, wedyn, ydych chi'n bwydo'r gwaith rydych chi'n ei wneud i mewn i'r Llywodraeth?
English: Okay, thanks. Nick.
Welsh: Iawn, diolch. Nick.
English: Fine. I'd like to thank you very much for being here this morning. Thank you for your evidence. You will receive a draft of the transcript to confirm factual accuracy, but, with that, I'd like to thank you both for your evidence. Thank you very much.
Welsh: Iawn. A gaf i ddiolch o galon ichi am ddod atom ni'r bore yma? Diolch yn fawr ichi am eich tystiolaeth. Mi fyddwch chi'n derbyn drafft o'r trawsgrifiad i gadarnhau o safbwynt cywirdeb ond, gyda hynny, a gaf i ddiolch yn fawr i'r ddau ohonoch chi am eich tystiolaeth? Diolch yn fawr iawn.
English: I would also like to move to the next item, namely that in accordance with Standing Order 17.42 (vi) the committee resolves to exclude the public from the remainder of the meeting. Are you all content with that? Okay, thank you very much.
Welsh: A gaf i hefyd symud at yr eitem nesaf, sef fy mod i'n cynnig yn unol â Rheol Sefydlog 17.42 (vi) fod y pwyllgor yn gwahardd y cyhoedd am weddill y cyfarfod? A ydy Aelodau yn fodlon â hynny? Iawn, diolch yn fawr iawn.
English: The first item on our agenda this afternoon is questions to the Cabinet Secretary for Education, and the first question is from Jenny Rathbone.
Welsh: Yr eitem gyntaf ar ein hagenda ni'r prynhawn yma yw cwestiynau i'r Ysgrifennydd Cabinet dros Addysg, ac mae'r cwestiwn cyntaf gan Jenny Rathbone.
English: Thank you, Jenny. Positive mental health and well-being are key factors in a pupil's performance and attainment in school. That is why we have committed to a step change in the support that is available in this regard and established a ministerial task and finish group to consider a whole-school approach that will ensure that well-being becomes part of every school's ethos.
Welsh: Diolch, Jenny. Mae iechyd meddwl cadarnhaol a lles yn ffactorau allweddol ym mherfformiad a chyrhaeddiad disgybl yn yr ysgol. Dyna pam rydym wedi ymrwymo i newid sylweddol yn y cymorth sydd ar gael yn hyn o beth ac wedi sefydlu grŵp gorchwyl a gorffen gweinidogol i ystyried dull o weithredu ar sail ysgol gyfan a fydd yn sicrhau bod lles yn dod yn rhan o ethos pob ysgol.
English: Well, I think that's a very welcome development. We know that Estyn has been evaluating standards progress and well-being of learners living in poverty in all its inspections since 2010, but that obviously hasn't been sufficient to ensure that all of our learners are achieving to the best of their ability. We know that there are multiple reasons why pupils may be struggling, with issues at home or issues at school, including bullying or unidentified special needs. This can, and does, impact on their behaviour in the classroom and therefore sometimes I appreciate that exclusions are necessary to enforce the rules of the school and ensure that all pupils are safe and in a position to learn. Looking at the statistics, unlike in England, I think it's good to know that there doesn't appear to be any disproportionate exclusion of black pupils. However, we have to recognise that permanent exclusions have a devastating impact on the long-term prospects for any young person in that situation, as their employability is obviously going to be in doubt and the cost to public services, in terms of being on benefits and most of them ending up either in mental health services or in the criminal justice system, is obviously huge. So, with this new working party and its focus in mind, how can you ensure that the most disadvantaged children are getting the well-being support they need so that all can achieve to the best of their ability? And, are you satisfied that the pupil deprivation grant is a sufficiently robust tool for tackling this?
Welsh: Wel, credaf fod hwnnw'n ddatblygiad calonogol iawn. Gwyddom fod Estyn wedi bod yn gwerthuso cynnydd safonau a lles dysgwyr sy'n byw mewn tlodi yn eu holl arolygon ers 2010, ond yn amlwg, nid yw hynny wedi bod yn ddigonol i sicrhau bod ein holl ddysgwyr yn cyflawni hyd eithaf eu gallu. Gwyddom fod sawl rheswm pam fod disgyblion yn ei chael hi'n anodd o bosibl, gyda phroblemau yn y cartref neu broblemau yn yr ysgol, gan gynnwys bwlio neu anghenion arbennig heb eu nodi. Gall hyn, ac mae hyn yn effeithio ar eu hymddygiad yn yr ystafell ddosbarth ac felly rwy'n derbyn bod gwaharddiadau'n angenrheidiol weithiau er mwyn gorfodi rheolau'r ysgol a sicrhau bod pob disgybl yn ddiogel ac mewn sefyllfa i ddysgu. Gan edrych ar yr ystadegau, yn wahanol i Loegr, credaf ei bod yn dda gwybod nad yw'n ymddangos bod lefelau anghyfartal o ddisgyblion du'n cael eu gwahardd. Fodd bynnag, mae'n rhaid inni gydnabod bod gwaharddiadau parhaol yn cael effaith ddinistriol ar ragolygon hirdymor unrhyw unigolyn ifanc yn y sefyllfa honno, gan y bydd amheuaeth ynglŷn â pha mor gyflogadwy y byddant wrth gwrs, ac mae'r gost i wasanaethau cyhoeddus yn enfawr, o ran bod ar fudd-daliadau a'r rhan fwyaf ohonynt yn y pen draw'n derbyn gwasanaethau iechyd meddwl neu'n mynd i mewn i'r system cyfiawnder troseddol. Felly, gyda'r gweithgor newydd a'i ffocws mewn golwg, sut y gallwch sicrhau bod y plant mwyaf difreintiedig yn cael y gefnogaeth sydd ei hangen arnynt o ran llesiant fel y gall pob un ohonynt gyflawni hyd eithaf eu gallu? Ac a ydych yn fodlon fod y grant amddifadedd disgyblion yn arf digon cadarn ar gyfer mynd i'r afael â hyn?
English: Thank you, Jenny. We know that children with higher levels of emotional, behavioural, social and school well-being on average have high levels of academic achievement and are more engaged in school, both concurrently and in latter years, and that's why we've been very clear in our national mission to have put the well-being of learners, including all aspects of a learner's life, as of paramount importance to schools. You referred to the work that Estyn has previously done in this regard. In this year's remit letter to Estyn I have asked them to do a refreshed piece of work looking at how schools are establishing a whole-school approach to well-being, establishing what needs to be done to make that happen successfully and so that we can share that good practice. The pupil development grant is a highly important tool in addressing the specific learning needs of children from our poorer backgrounds. Only last week, on a visit to north Wales, talking to teachers from Christchurch County Primary School in the Rhyl area - a school that has free school meals levels in excess of 60 per cent - they said that the funding available to them by the pupil development grant was invaluable in ensuring they could address the whole-child needs of the pupils in their school.
Welsh: Diolch, Jenny. Gwyddom fod plant sydd â lefelau uwch o lesiant emosiynol, ymddygiadol, cymdeithasol ac ysgol yn meddu ar lefelau uchel ar gyfartaledd o gyflawniad academaidd ac maent yn ymwneud mwy â'r ysgol, ar y pryd ac yn ystod y blynyddoedd wedyn, a dyna pam y buom yn glir iawn yng nghenhadaeth ein cenedl i sicrhau bod llesiant dysgwyr, gan gynnwys pob agwedd ar fywyd dysgwr, yn hollbwysig i ysgolion. Fe gyfeirioch chi at y gwaith y mae Estyn wedi'i wneud yn flaenorol ar hyn. Yn y llythyr cylch gwaith i Estyn eleni, rwyf wedi gofyn iddynt wneud gwaith newydd i edrych ar sut y mae ysgolion yn sefydlu dull o weithredu ar sail ysgol gyfan mewn perthynas â llesiant, gan sefydlu beth sydd angen ei wneud i hynny ddigwydd yn llwyddiannus fel y gallwn rannu'r arferion da hynny. Mae'r grant datblygu disgyblion yn offeryn pwysig iawn ar gyfer mynd i'r afael ag anghenion dysgu penodol plant o'n cefndiroedd tlotach. Yr wythnos diwethaf, wrth ymweld â gogledd Cymru, a siarad ag athrawon o Ysgol Gynradd Christchurch yn ardal y Rhyl - ysgol â lefelau uwch na 60 y cant o brydau ysgol am ddim - roeddent yn dweud bod y cyllid sydd ar gael iddynt drwy'r grant datblygu disgyblion yn werthfawr iawn ar gyfer sicrhau y gallant fynd i'r afael â'r anghenion plentyn cyfan sydd gan y disgyblion yn eu hysgol.
English: The Cabinet Secretary will be aware of the hugely successful Hafod project following her recent visit to Ysgol y Preseli in my constituency. As she will know, the Hafod project aims to improve the well-being of pupils and promotes positive attitudes to learning, which I feel is vital to assist pupils to progress and reach their full potential. Given the great interest the Cabinet Secretary expressed in this project, can she give us an update on the progress now being made by the Government in looking to support this successful project?
Welsh: Bydd Ysgrifennydd y Cabinet yn ymwybodol o brosiect hynod lwyddiannus Hafod yn dilyn ei hymweliad diweddar ag Ysgol y Preseli yn fy etholaeth. Fel y gŵyr, nod prosiect Hafod yw gwella lles disgyblion a hyrwyddo agweddau cadarnhaol tuag at ddysgu, a chredaf fod hynny'n hollbwysig i gynorthwyo disgyblion i gamu ymlaen a chyflawni eu llawn botensial. O gofio'r diddordeb mawr y mae Ysgrifennydd y Cabinet wedi'i fynegi yn y prosiect hwn, a all roi'r wybodaeth ddiweddaraf inni ynglŷn â pha gynnydd y mae'r Llywodraeth yn ei wneud ar gefnogi'r prosiect llwyddiannus hwn?
English: Thank you, Paul, and thank you for the invitation and the opportunity that I had to visit Ysgol y Preseli with you to hear first hand from the staff and the students at the school that participate in that scheme. Since that visit to Ysgol y Preseli, I have been very fortunate indeed to visit the PEAR Institute at Harvard University, which is the partner with Ysgol y Preseli in delivering that programme, and officials have been instructed to contact the PEAR Institute to look at how we can develop the project further, with the potential of seeing if other schools would be able to participate in that programme, and I will write to the Member with an update on that work. The impact that the programme has in Ysgol y Preseli is very interesting indeed and is clearly making a difference to pupils' levels of well-being, which in turn reflects on their academic achievements within the school. And there is certainly something, I believe, in that programme that we can learn from.
Welsh: Diolch, Paul, a diolch am y gwahoddiad a'r cyfle a gefais i ymweld ag Ysgol y Preseli gyda chi i glywed yn uniongyrchol gan y staff a'r myfyrwyr yn yr ysgol sy'n cymryd rhan yn y cynllun hwnnw. Ers yr ymweliad ag Ysgol y Preseli, rwyf wedi bod yn ffodus iawn yn wir i ymweld â'r PEAR Institute ym Mhrifysgol Harvard, sef partner Ysgol y Preseli yn cyflawni'r rhaglen honno, ac mae swyddogion wedi'u cyfarwyddo i gysylltu â'r PEAR Institute i edrych ar sut y gallwn ddatblygu'r prosiect ymhellach, gyda'r posibilrwydd o weld a fyddai modd i ysgolion eraill gymryd rhan yn y rhaglen, a byddaf yn ysgrifennu at yr Aelod gyda'r wybodaeth ddiweddaraf ynglŷn â'r gwaith hwnnw. Mae'r effaith y mae'r rhaglen yn ei chael yn Ysgol y Preseli yn ddiddorol iawn wir ac mae'n amlwg ei bod yn gwneud gwahaniaeth i lefelau lles y disgyblion, a hynny yn ei dro yn adlewyrchu ar eu cyflawniadau academaidd yn yr ysgol. Ac yn sicr, credaf fod rhywbeth yn y rhaglen honno y gallwn ddysgu ohono.
English: Thank you, Jane. The welfare and safety of all learners is of paramount importance. Our national mission makes clear our objectives to deliver strong and inclusive schools committed to excellence, equity and well-being for all.
Welsh: Diolch, Jane. Mae lles a diogelwch pob dysgwr yn hollbwysig. Mae cenhadaeth ein cenedl yn egluro ein hamcanion i ddarparu ysgolion cryf a chynhwysol sy'n ymrwymedig i ragoriaeth, tegwch a lles i bawb.
English: Thank you, Cabinet Secretary. In the Member debate on period poverty in May, we heard how some schoolgirls from low-income families were missing school when they had their periods because of the challenge of managing away from home without adequate sanitary protection. I welcome the Welsh Government's announcement of £700,000 of capital funding to improve facilities and equipment in schools, and it was particularly encouraging to note that this funding will be used in primary schools as well as secondary schools. This is an acknowledgement of research that shows that more girls are starting their periods at a younger age and that some primary schools can lack the facilities they need. Can we have an update on the impact of this funding, and what are the expectations in terms of the sustainability of this funding in the future?
Welsh: Diolch, Ysgrifennydd y Cabinet. Yn nadl yr Aelodau ar dlodi mislif ym mis Mai, clywsom fod rhai merched ysgol o deuluoedd incwm isel yn colli ysgol pan fyddant yn cael eu mislif oherwydd yr her o ymdopi oddi cartref heb eitemau mislif digonol. Rwy'n croesawu cyhoeddiad Llywodraeth Cymru o £700,000 o arian cyfalaf i wella cyfleusterau ac offer mewn ysgolion, ac roedd yn arbennig o galonogol nodi y bydd y cyllid hwn yn cael ei ddefnyddio mewn ysgolion cynradd yn ogystal ag ysgolion uwchradd. Mae hyn yn cydnabod ymchwil sy'n dangos bod mwy o ferched yn dechrau eu mislif yn iau ac nad oes gan rai ysgolion cynradd y cyfleusterau sydd eu hangen arnynt. A gawn ni'r wybodaeth ddiweddaraf am effaith y cyllid hwn, a beth yw'r disgwyliadau o ran cynaliadwyedd y cyllid yn y dyfodol?